2. ลักษณะการประกอบธุรกิจ

2.1 ประวัติความเป็นมา การเปลี่ยนแปลงและพัฒนาการที่สำคัญ

2.1.1 ประวัติความเป็นมา

บริษัท ธนมิตร แฟคตอริ่ง จำกัด (มหาชน) (“บริษัท”) เดิมชื่อ บริษัท ธนมิตร แฟคตอริ่ง จำกัด
จดทะเบียนก่อตั้งเมื่อวันที่ 6 มกราคม 2540 ด้วยทุนจดทะเบียนจำนวน 20 ล้านบาท
โดยการร่วมทุนระหว่างบริษัท เซ็นทรัล รีเทล คอร์ปอเรชั่น จำกัด ถือหุ้นร้อยละ 50
กลุ่มธนาคารไทยพาณิชย์ จำกัด (มหาชน) ถือหุ้นร้อยละ 38 และกลุ่มผู้ถือหุ้นอื่น ถือหุ้นร้อยละ 12
โดยมีวัตถุประสงค์ในการจัดตั้ง
เพื่อดำเนินธุรกิจแฟคตอริ่งโดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่
(Modern Trade) เนื่องจากบริษัท เซ็นทรัล รีเทล คอร์ปอเรชั่น จำกัด
มีบทบาทสำคัญในธุรกิจค้าปลีกจึงมีฐาน Supplier เป็นจำนวนมาก
ซึ่งเป็นกลุ่มลูกค้าเป้าหมายสำคัญของธุรกิจแฟคตอริ่ง ในขณะที่กลุ่มธนาคารไทยพาณิชย์ จำกัด
(มหาชน) ทำหน้าที่ให้การสนับสนุนด้านการเงินแก่บริษัท

2.  การเปลี่ยนแปลงและพัฒนาการที่สำคัญในช่วง 5 ปีที่ผ่านมา

  ปี 2544 กรกฎาคม: บริษัททำการเพิ่มทุนจดทะเบียนจาก 20 ล้านบาทเป็น 40 ล้านบาท
  พร้อมกับการเปลี่ยนแปลงโครงสร้างการถือหุ้นใหม่ โดยกลุ่มผู้ถือหุ้นใหญ่ประกอบด้วยกลุ่มเซ็นทรัล
  ถือหุ้นร้อยละ 60 กลุ่มธนาคารไทยพาณิชย์ จำกัด (มหาชน) ถือหุ้นร้อยละ 10
  และกลุ่มธนสถาปนา ถือหุ้นร้อยละ 10

  ปี 2546 กันยายน: บริษัทได้เพิ่มทุนจดทะเบียนเป็น 80 ล้านบาท

  ปี 2547 2 มีนาคม: บริษัทได้จดทะเบียนแปรสภาพจากบริษัทจำกัดเป็นบริษัทมหาชนจำกัด

  25 สิงหาคม: บริษัทได้เข้าจดทะเบียนกับตลาดหลักทรัพย์ใหม่ (MAI)
  พร้อมกับการเสนอขายหุ้นเพิ่มทุนต่อประชาชนจำนวน 4 ล้านหุ้น
  ทำให้บริษัทมีทุนจดทะเบียนและเรียกชำระแล้ว ถึงปัจจุบันเป็น 100 ล้านบาท
  แบ่งเป็นหุ้นสามัญจำนวน 20 ล้านหุ้น โดยกลุ่มผู้ถือหุ้นใหญ่ 3 อันดับแรก ประกอบด้วย
  กลุ่มจิราธิวัฒน์ ถือหุ้นร้อยละ 53 กลุ่มธนสถาปนา ถือหุ้นร้อยละ 8 และกลุ่มธนาคารไทยพาณิชย์
  จำกัด (มหาชน) ถือหุ้นร้อยละ 4 การเข้าจดทะเบียนในตลาดหลักทรัพย์ใหม่
  มีวัตถุประสงค์เพื่อเป็นเงินทุนหมุนเวียนในการดำเนินงานและขยายการให้บริการของบริษัท
  นอกจากนี้ยังส่งผลให้บริษัทเป็นที่รู้จักแพร่หลายในตลาดเพิ่มขึ้นด้วย

2.2 ภาพรวมการประกอบธุรกิจ

บริษัท ธนมิตร แฟคตอริ่ง จำกัด (มหาชน) ประกอบธุรกิจแฟคตอริ่งภายในประเทศเป็นหลัก
(Domestic Factoring) บริษัทเป็นผู้ให้บริการเงินทุนหมุนเวียนระยะสั้น
โดยการรับซื้อลดลูกหนี้การค้าจากการรับโอนสิทธิเรียกร้องในการรับเงิน
ซึ่งบริษัทเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade) ได้แก่
Supplier ของกลุ่มห้างสรรพสินค้า ซูเปอร์มาร์เก็ต ดิสเคาน์สโตร์หรือซุปเปอร์เซ็นเตอร์
ร้านขายสินค้าเฉพาะอย่าง ร้านสะดวกซื้อ เป็นต้น โดยลูกค้าสามารถนำเอกสารการค้า อาทิเช่น
ใบส่งสินค้า หรือใบวางบิล เป็นต้น มาเป็นเอกสารประกอบในการโอนสิทธิการรับเงิน
โดยบริษัทจะจ่ายเงินสดให้ล่วงหน้าก่อน
เมื่อครบกำหนดชำระเงินบริษัทจะเป็นผู้ดำเนินการเรียกเก็บค่าสินค้าหรือบริการจากลูกหนี้ของลูกค้าโดยตรง
ปัจจุบันบริษัทไม่มีบริษัทย่อยและบริษัทร่วม

จุดเด่นของบริษัทในการดำเนินธุรกิจ คือ บริษัทประกอบธุรกิจแฟคตอริ่งในประเทศเพียงอย่างเดียว
โดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade)
ทำให้บริษัทมีความเชี่ยวชาญและเข้าใจระบบการบริหารงานในธุรกิจค้าปลีกเป็นอย่างดี
นอกจากนั้นบริษัทยังได้รับความร่วมมือในการตรวจสอบมูลหนี้ก่อนการรับซื้อเอกสารการค้าและการตอบรับการแจ้งโอนสิทธิจากกลุ่มลูกหนี้ขนาดใหญ่
และกลุ่มผู้ถือหุ้นบางส่วนซึ่งมีฐาน Supplier ที่เป็นลูกค้าของบริษัทอยู่เป็นจำนวนมาก
ทำให้บริษัทมีความเสี่ยงด้านการเรียกเก็บหนี้ต่ำ
นอกจากนี้เพื่อให้การดำเนินธุรกิจของบริษัทและธุรกิจของลูกค้ามีการเติบโตอย่างต่อเนื่องและยั่งยืน
บริษัทจึงได้ใช้กลยุทธ์ในการจัดให้มีข้อมูลที่เพียงพอ เกี่ยวกับการบริหารการจัดการของลูกค้า
ให้คำปรึกษาหรือข้อเสนอแนะที่เป็นประโยชน์ต่อลูกค้า อาทิ การบริหารสินค้าคงคลังและวัตถุดิบ
การจัดหาแหล่งวัตถุดิบ การบริหารลูกหนี้ รวมถึงการดูแล
และอำนวยความสะดวกในการขยายวงเงิน เพื่อเพิ่มโอกาสในการทำธุรกิจให้แก่ลูกค้า เป็นต้น

2.3 โครงสร้างรายได้ของบริษัท

โครงสร้างรายได้ของบริษัทแยกตามประเภทธุรกิจที่ให้บริการ มีดังนี้

+-----------------+-------------------------------+--------------------+
| ประเภทบริการ     | ประเภทรายได้                   | แหล่งที่มาของรายได้    |
+-----------------+-------------------------------+--------------------+
| แฟคตอริ่งในประเทศ | รายไ                          | ดอกเบี้ยรับ           |
|                 | ด้ส่วนลดรับจากการรับโอนสิทธิเรียกร้อง |                    |
+-----------------+-------------------------------+--------------------+
|                 | ค่าธรรมเนียมและบริการ            | ค่าธ                |
|                 |                               | รรมเนียมการเปิดวงเงิน |
|                 |                               |                    |
|                 |                               | ค่าธรรมเนียมรับซื้อ     |
+-----------------+-------------------------------+--------------------+

โครงสร้างรายได้ของบริษัทตามงบการเงินปี 2548 - 2550 เป็นดังนี้

  ------------------------------ --------- -------- --------- -------- -------- --------
  รายได้                          2550               2549               2548     

                                 พันบาท     ร้อยละ    พันบาท     ร้อยละ    พันบาท    ร้อยละ

  ส่วนลดรับจากการรับโอนสิทธิเรียกร้อง   107,751   80.66    82,784    78.57    73,472   79.67

  ค่าธรรมเนียมและบริการ             24,586    18.40    20,619    19.57    16,634   18.04

  รายได้อื่น                        1,258     0.94     1,961     1.86     2,115    2.29

  รวม                            133,595   100.00   105,364   100.00   92,221   100.00
  ------------------------------ --------- -------- --------- -------- -------- --------

2.4 เป้าหมายการดำเนินธุรกิจ

บริษัทฯ เป็นบริษัทที่ประกอบธุรกิจด้านแฟคตอริ่งเพียงอย่างเดียวในประเทศ
ดังนั้นเป้าหมายในการดำเนินธุรกิจ คือ
การเสริมสร้างศักยภาพและสนับสนุนผู้ประกอบการให้มีทางเลือกในการเข้าถึงแหล่งเงินทุนได้ง่ายขึ้น
นอกเหนือจากสถาบันการเงินหลักอื่น ๆ โดยในปี 2551
บริษัทได้กำหนดเป้าหมายในการขยายธุรกิจเพิ่มขึ้นอย่างระมัดระวัง
โดยจะเน้นกลุ่มลูกค้าขนาดเล็กถึงขนาดกลาง
และกลุ่มลูกค้าธุรกิจค้าปลีกซึ่งเป็นกลุ่มเป้าหมายที่บริษัทมีความเชี่ยวชาญ
ถึงแม้ว่าเศรษฐกิจโดยรวมมีอัตราการเติบโตประมาณ 5% ประกอบกับความไม่แน่นอนในด้านต่าง ๆ
ทั้งภายในและภายนอกประเทศ บริษัทเชื่อว่าจะไม่มีผลกระทบต่ออัตราการขยายตัวของบริษัทฯ
มากนัก เนื่องจากความต้องการสินเชื่อแฟคตอริ่งจะเพิ่มสูงขึ้น
ทดแทนสินเชื่อจากสถาบันการเงินหลักที่อาจจะชะลอตัวลง

ในด้านการปฏิบัติงานบริษัทได้ดำเนินการทบทวนและพัฒนาระบบการบริหารความเสี่ยงให้มีประสิทธิภาพมากขึ้น
เพื่อให้สอดคล้องกับสภาวการณ์ดังกล่าว เพื่อให้บริษัทสามารถเติบโตได้อย่างมีคุณภาพในระยะยาว